EkBass/fiwiki-20250220-pages-articles huggingface dataset:
Hirvenhiihtäjät

Hirvenhiihtäjät (Elgskyttarne, 1832) on Johan Ludvig Runebergin kirjoittama yhdeksän laulua käsittävä heksametrirunoelma, joka kuvaa kansanelämää. Sen aiheena on hirvenajo, johon kietoutuu myös kosiotarina. Itse tapahtumilla ei kuitenkaan ole itsenäistä merkitystä. Ne muodostavat kuvauksen kehykset.Kannisto s. 174 ==Kuvaus== Teos on osa niin kutsuttua suomalaista sarjaa, joka käsittää kolme eeposta: Hirvenhiihtäjät, Hanna ja Jouluilta. Runeberg oli Suomea kuvanneiden joukossa ensimmäinen, joka jäsensi maan esteettisesti ja kokonaisvaltaisesti.Kannisto s. 159 Hirvenhiihtäjät ammentaa idyllin traditiosta. Sille on ominaista paikan yhteisyys ja rajoittuminen muutamiin elämän peruselementteihin. Runeberg kuvaa talonpoikaisten pirttien elämää ja yhteisön monenkirjavaa väkeä kerjäläisistä loisiin, piikoihin ja laukkuryssiin. Kukin henkilöistä edustaa jotakin yleistä ideaa, joka esitetään epiteettinä (”toimekas Anna” ja ”mielevä Pekka”).Kannisto s.175 Ihanteellisina ominaisuuksina mainitaan alamaisuus, nöyryys, vaatimattomuus, työteliäisyys ja omillaan toimeen tuleminen. Nämä ominaisuudet tukivat pyrkimystä vallitsevan yhteiskunnallisen tilanteen säilyttämiseen, joka oli keskeinen 1830-luvun rauhaa ja kuria korostavassa ilmapiirissä. Hirvenhiihtäjien ihanteilla oli kirjallisuudessa useita vastineita. Suomalaisen Kirjallisuuden Seura esimerkiksi julkaisi moralisoivan romaanin Kultala, joka oli sovitettu sveitsiläisen Heinrich Zschokken alkutekstistä. Siinä osoitettiin, että työ ja uskollisuus tekevät elämästä kultalan, eivät suinkaan vaatimiset, vallankumoukset ja kapinointi.Kannisto s. 176 Hirvenhiihtäjien vallitsevana vaikutelmana on levollisuus ja sopusointu. Ihmiset elävät viattomuuden tilassa, jossa he ovat saavuttaneet keskinäisen harmonian ja sisäisen rauhan. Välitöntä luontosuhdetta kuvaa se, että luonnonilmiöillä ja ihmiselämän tapahtumilla on sama rytmi ja sama kieli. Runebergin heksametriepiikka on lähellä arkikieltä. Jos säkeet kirjoitettaisiin peräkkäin ilman mittaa lauseiden ajatussisältöjen mukaisesti, kerronta muuttuisi miltei realistiseksi proosaksi. ==Galleria== Ekman, Kohtaus Hirvenhiihtäjistä.jpg|Kohtaus Hirvenhiihtäjistä, Robert Wilhelm Ekmanin maalaus vuodelta 1848 Robert Wilhelm Ekman - Kohtaus Hirvenhiihtäjistä - A I 45 - Finnish National Gallery.jpg|Kohtaus Hirvenhiihtäjistä, Ekmanin maalaus vuodelta 1856 Godenhjelm, Kohtaus Hirvenhiihtäjistä.jpg|Kohtaus Hirvenhiihtäjistä, Berndt Godenhjelmin maalaus 1840-luvulta Berndt Abraham Godenhjelm - Scene from J. L. Runeberg´s "Elk Hunters" - A V 4584 - Finnish National Gallery.jpg|Kangaspuiden ääressä, Berndt Godenhjelm Johan Knutson - Kerjäläis- Aaro, kohtaus J. L. Runebergin Hirvenhiihtäjistä - A I 637-2 (13) - Finnish National Gallery.jpg|Kerjäläis-Aaro, Johan Knutson == Lähteet == * (painettu) === Viitteet === Luokka:Johan Ludvig Runebergin runot Luokka:Runoelmat Luokka:Vuoden 1832 kirjat
Albert Valtin

Albert Ivаnovytš Vаltin (, , 17. marraskuuta 1937 Harkova, Ukrainan SNT – 18. helmikuuta 2015 Kiova, Ukraina) oli Neuvostoliittoa edustanut koripalloilija, olympiamitalisti ja Euroopan mestari. Valtin saavutti Neuvostoliiton koripallomaajoukkueen pelaajana olympiahopeaa Roomassa 1960. EM-kilpailuissa hän voitti kultaa vuonna 1961.Olympics at Sports-Reference.comarchive.fiba.com Valtin kuoli 77-vuotiaana 18. helmikuuta 2015.http://fbu.kiev.ua/ufb/2021810758/pishov-z-zhyttya-albert-valtin/ == Lähteet == * Albert Valtin Bio, Stats and Results Olympics at Sports- Reference.com * Profiili archive.fiba.com === Viitteet === Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1937 syntyneet Luokka:Vuonna 2015 kuolleet
Cēzars Ozers

Cēzars Ozers (, 17. helmikuuta 1937 Riika – 5. marraskuuta 2023Ушел из жизни титулованный латвийский баскетболист Цезарc Озерс ) oli Neuvostoliittoa edustanut, latvialainen koripalloilija ja olympiamitalisti. Ozers saavutti Neuvostoliiton koripallomaajoukkueen pelaajana olympiahopeaa Roomassa 1960.Olympediaarchive.fiba.com == Lähteet == * * Profiili archive.fiba.com === Viitteet === Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1937 syntyneet Luokka:Vuonna 2023 kuolleet
Spaceport Florida LC-36

Spaceport Florida Launch Complex 36 (LC-36), aiemmin Space Launch Complex 36 (SLC-36) on rakettien laukaisukompleksi Cape Canaveral Space Force Stationissa Floridassa. Kompleksia on käytetty vuosina 1962–2005 Atlas-rakettien laukaisuihin. Laukaisukompleksi koostui aiemmin kahdesta alustasta, SLC-36A:sta ja SLC-36B:stä, ja siltä laukaistiin NASAn Pioneer, Surveyor ja Mariner -luotaimia 1960–1970-luvuilla. Alustalta 36A tehtiin 69 laukaisua ja 36B:ltä 76. Alustalta aiemmin laukaistut Atlas-raketin aiemmat mallit korvasi vuonna 2002 lentotoimintansa aloittanut Atlas V, jonka myötä laukaisut siirtyivät pohjoisempana sijaitsevalle SLC-41-alustalle. Alusta siirtyi yksityisen Spaceport Floridan liisaukseen vuonna 2010, joka liisasi alustan Blue Origin -avaruustekniikkayritykselle vuonna 2015. ==Historia== Atlas- raketin laukaisuissa käytetyt laukaisutornit purettiin vuonna 2006 ja siirrettävät huoltotornit vuotta myöhemmin kesäkuussa 2007. Yhdysvaltain ilmavoimat liisasi alustan vuonna 2008 Space Floridalle suunniteltuja Athena III -raketin laukaisuja varten. Athena III:n laukaisuja ei ollut tosin tehty vuoteen 2013 mennessä eikä ohjelma ollut muutenkaan edennyt. 45th Space Wing luovutti Space Floridalle kiinteistönvälitysoikeuden laukaisukomplekseihin 36 ja 46 maaliskuussa 2010. Vuoden 2015 alulla Moon Express -yhtiö liisasi alustan MTC-1X -kuulaskeutujansa lentokokeita varten. Sanan vuoden syyskuussa Blue Origin liisasi alustan, ja suunnitteli vuonna 2015 laukaisevansa ensimmäisen lentonsa siltä ennen vuotta 2020. Yhtiö rakentaa rakettinsa ja BE-4-rakettimoottorit Space Floridan Exploration Park -teollisuusalueella. Alustan tulevasta rakenteesta ei ollut tarkempaa tietoa helmikuussa 2015. Luokka:Cape Canaveral Space Force Station
Vladimer Ugrekhelidze

Vladimer Ugrekhelidze (, , 18. elokuuta 1939 Tbilisi, Georgian SNT – 3. helmikuuta 2009) oli Neuvostoliittoa edustanut georgialainen koripalloilija, olympiamitalisti ja Euroopan mestari. Ugrekhelidze saavutti Neuvostoliiton koripallomaajoukkueen pelaajana olympiahopeaa Roomassa 1960, MM-pronssia Brasiliassa 1963 ja Euroopan mestaruuden Jugoslaviassa 1961.Olympics at Sports-Reference.comarchive.fiba.com == Lähteet == * Vladimer Ugrekhelidze Bio, Stats and Results Olympics at Sports-Reference.com * Profiili archive.fiba.com === Viitteet === Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1939 syntyneet Luokka:Vuonna 2009 kuolleet
Juri Kornejev

Juri Ivanovitš Kornejev (, 26. maaliskuuta 1937 Moskova, Venäjän SFNT – 17. kesäkuuta 2002 Moskova, Venäjä) oli Neuvostoliittoa edustanut koripalloilija, olympiamitalisti ja Euroopan mestari. Kornejev saavutti Neuvostoliiton koripallomaajoukkueen pelaajana olympiahopeaa Roomassa 1960 ja Tokiossa 1964, MM-pronssia Brasiliassa 1963 ja Euroopan mestaruuden Turkissa 1959 sekä Jugoslaviassa 1961.Olympics at Sports-Reference.comarchive.fiba.com == Lähteet == * Yury Korneyev Bio, Stats and Results Olympics at Sports-Reference.com * Profiili archive.fiba.com === Viitteet === Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1937 syntyneet Luokka:Vuonna 2002 kuolleet
Aleksandr Petrov (koripalloilija)

Aleksandr Pavlovitš Petrov (, 14. toukokuuta 1939 Baku, Azerbaidžanin SNT – 2001) oli Neuvostoliittoa edustanut koripalloilija, olympiamitalisti ja Euroopan mestari. Petrov saavutti Neuvostoliiton koripallomaajoukkueen pelaajana olympiahopeaa Roomassa 1960 ja Tokiossa 1964, MM-pronssia Brasiliassa 1963 ja neljä peräkkäistä Euroopan mestaruutta (1959, 1961, 1963 ja 1965).Olympics at Sports-Reference.comarchive.fiba.com == Lähteet == * Aleksandr Petrov Bio, Stats and Results Olympics at Sports-Reference.com * Profiili archive.fiba.com === Viitteet === Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1939 syntyneet Luokka:Vuonna 2001 kuolleet
Aleksandr Petrov

Aleksandr Petrov -nimisiä henkilöitä ovat: * Aleksandr Petrov (1939–2001), neuvostoliittolainen koripalloilija ja olympiamitalisti * Aleksandr Petrov (1794–1867), venäläinen shakinpelaaja * Aleksandr Petrov (1876–1941), venäläinen painija ja olympiamitalisti * Aleksandr Petrov, ohjaaja * Aleksandr Petrov (1925–1972), neuvostoliittolainen jalkapalloilija * Aleksandr Petrov (s. 1983), virolainen jääkiekkoilija * Aleksandr Petrov (s. 1986), venäläinen pituushyppääjä == Katso myös == * Aleksandra Petrovna (1838–1900), venäläinen aatelinen
HMS Dreadnought (1801)

HMS Dreadnought oli Britannian kuninkaallisen laivaston vuonna 1801 vesillelaskettu Dreadnought-luokan 98-tykkinen toisen luokan linjalaiva. == Valmistus == Sir John Henslowin suunnittelema alus tilattiin 17. tammikuuta 1788 Portsmouthin telakalta, jossa sen vastaavana rakennusmestarina oli maaliskuuhun 1793 saakka George White ja sen jälkeen lokakuuhun 1799 Edward Tippett. Aluksen rakennustyöt saattoi päätökseen Henry Peake. Köli laskettiin heinäkuussa 1788. Amiraliteetti julkisti aluksen nimen 23. lokakuuta 1788. Alus laskettiin vesille 13. kesäkuuta 1801 ja valmistui 9. elokuuta 1801, jolloin se lähti merelle. Aluksen valmistuskustannukset olivat 60 484 puntaa, mihin sisältyi varustaminen.Winfield, Rif s. 24 == Palvelus == Keväällä vuonna 1805 amiraali Cornwallis korvattiin lordi Gardnerilla, joka salli saartolaivaston siirtyvän kauemmas merelle. Toulonissa ollut Ranskan laivasto murtautui 30. maaliskuuta merelle saapuen Cadiziin 9. huhtikuuta. Ranskan ja Espanjan laivastot lähtivät omina osastoinaan merelle yhtyen Martiniquella 26. toukokuuta. Collingwoodin seitsemän linjalaivan osasto sai 15. toukokuuta Amiraliteetin määräyksen siirtyä Barbadokselle. Ennen osaston merelle lähtöä saapui Horatio Nelsonin ranskalaisia takaa-ajava Välimeren laivasto, joka lähetti Dreadnoughtin viemään uuden määräyksen Collingwoodille. Käskyn mukaan Collingwoodin tuli jatkaa Cadizin saartoa. Alus osallistui 21. lokakuuta Trafalgarin taisteluun suojanpuolen jonon kahdeksantena aluksena. Se avasi tulen San Juan Nepomucenoa vastaan kello kaksi ja 15 minuuttia myöhemmin pakotti espanjalaisaluksen antautumaan. Dreadnought yritti päästä taisteluun Príncipe de Asturiasin kanssa, mutta espanjalainen vältti taistelua. Taistelun aikana aluksella sai surmansa seitsemän ja haavoittui 26 miehistönjäsentä. Taistelun jälkeen alus palasi valvomaan Cadizin saartoa. Alus poistettiin palveluksesta 1812 Portsmouthissa. Siitä tehtiin 1827 karanteenialus Milfordiin. Siitä tuli toinen alus, joka luovutettiin Seamen's Hospital Societyn käyttöön sairaalalaivaksi vuosiksi 1831–1857. Alus romutettiin 1857. == Lähteet == * === Viitteet === Luokka:Dreadnought-luokan linjalaivat
Harjulampi (Parkano)

Harjulampi on Pirkanmaalla Parkanossa Lapinnevalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Harjulampi on osa Kokemusjoen valuma-aluetta. == Maantietoa == Lampi on 200 metriä pitkä, 80 metriä leveä ja sen pinta-ala on 1,1 hehtaaria. Se sijaitsee Niininevan suolla harjun kupeessa, mutta ympäröivä suo on tavallisuudesta poiketen ojittamaton. Lammella ei ole myöskään laskuojaa. Harjun toisella puolella sijaitsee Lapinkylän peltoaukea, mutta sillä ei ole vaikutuksia lammen ekologiaan. Rantaviivaa on 400 metriä. Pohjoisrannalla on rakennus ja hiekkapohjainen kenttä, joka palvelee uimarantaa. Lammessa on kaksi laituria. Noin 100 metriä lounaaseen sijaitsee Pikku Harjulampi. == Lähteet == Luokka:Kokemusjoen valuma-alue Luokka:Parkanon järvet
Peilisametti

Peilisametti on pehmeä, sileäpintainen, pitkänukkainen silkki- tai viskoosisametti, johon on saatu aikaan peiliä muistuttava kiilto siten, että valmistuksessa sametin nukka on kuumalla höyryllä latistettu lappeelleen kankaan pintaan määrättyyn suuntaan. Peilisametin pohjakudos on usein puuvillaa.Kodin suuri tietosanakirja, osa 10 vuodelta 1979, s. 313 == Lähteet == Luokka:Kangaslajit
Pikku Harjulampi (Parkano)

Pikku Harjulampi on Pirkanmaalla Parkanossa Lapinnevalla sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Pikku Harjulampi on osa Kokemusjoen valuma-aluetta. == Maantietoa == Soikean muotoinen lampi on halkaisijaltaan 100 metriä. Se sijaitsee Niininevan suolla harjun kupeessa, mutta ympäröivä suo on tavallisuudesta poiketen lähes ojittamaton. Lammella ei ole tulo-ojia, mutta laskuoja on kaivettu turvetuotantoalueen ojituksen yhteyteen. Harjun toisella puolella sijaitsee Lapinkylän peltoaukea, mutta sillä ei ole vaikutuksia lammen ekologiaan. Noin 100 metriä koilliseen sijaitsee Harjulampi, jonka vedenpinta on hieman alempana. == Lähteet == Luokka:Kokemusjoen valuma-alue Luokka:Parkanon järvet
Kangaslampi (täsmennyssivu)

Kangaslampi voi tarkoittaa ainakin seuraavia: ;paikkakuntia: * Kangaslampi, entinen kunta Etelä-Savossa * Kangaslampi, asuinalue Jyväskylässä ;lampia: * Kangaslampi, lampi Helsingin Vuosaaressa. * Kangaslampi, lampi Joutsan Humalapohjalla * Kangaslampi, lampi Joutsan Leivonmäellä * Kangaslampi, lampi Joutsan Ruhalahdella * Kangaslampi, lampi Joutsan Uimaniemellä * Kangaslampi, lampi Jyväskylän Huhtasuolla * Kangaslampi, lampi Jyväskylän Lintukankaalla * Kangaslampi, järvi Kannonkoskella lähellä Kämäriä * Kangaslampi, lampi Keuruun Haapamäellä * Kangaslampi, lampi Keuruun Kamppiperällä * Kangaslampi, lampi Keuruun Riihossa * Kangaslampi, järvi Kivijärven Risuperällä * Kangaslampi, lampi Konneveden Rossinkylässä * Kangaslampi, lampi Konneveden Lummukankylässä * Kangaslampi, järvi Kouvolassa * Kangaslampi, lampi Kyyjärvellä * Kangaslampi, järvi Mikkelin Tainassa * Kangaslampi, järvi Mikkelin Taipaleella * Kangaslampi, lampi Muuramen Kinkomaalla * Kangaslampi, lampi Mänttä- Vilppulan Kolhossa * Kangaslampi, lampi Mäntyharjun ja Pertunmaan rajalla lähellä Koirakiven kylää * Kangaslampi, lampi Mäntyharjun Vanhakorvessa * Kangaslampi, lampi Mäntyharjun Voikoskella * Kangaslampi, lampi Riuttasjärven- Linnanjärven alueella Parkanossa * Kangaslampi, eteläisempi suolampi Parkanossa * Kangaslampi, pohjoisempi suolampi Parkanossa * Kangaslampi, lampi Pertunmaan Kuortissa * Kangaslampi, järvi Pihtiputaan Lylysaaressa * Kangaslampi, järvi Saarijärvellä lähellä Heinäpohjaa * Kangaslampi, lampi Saarijärven Hirvaanmäellä * Kangaslampi, lampi Saarijärven Kiehuvanperällä * Kangaslampi, lampi Saarijärven Kulhanvuorella * Kangaslampi, lampi Saarijärvellä lähellä Riekkoa * Kangaslampi, lampi Suonenjoen Hankamäellä * Kangaslampi, järvi Tohmajärvellä Onkamon kylässä * Kangaslampi, järvi Viitasaarella lähellä Honkakoskea * Kangaslampi, järvi Viitasaarella lähellä Taimoniemeä * Kangaslampi, lampi Äänekoskella lähellä Saarikasta * Kangaslampi, lampi Äänekosken Kapeenkylässä * Kangaslampi, lampi Äänekosken Kevätlahdella * Kangaslampi, lampi Äänekoskella lähellä Vihijärveä. Luokka:Järvien täsmennyssivut
HMS London (1840)

HMS London oli Britannian kuninkaallisen laivaston vuonna 1840 vesillelaskettu Rodney-luokan 92-tykkinen toisen luokan linjalaiva. == Valmistus == Alus tilattiin marraskuussa 1826 Chathamin telakalta ja sen köli laskettiin lokakuussa 1827. Alus laskettiin vesille 28. syyskuuta 1840 ja se valmistui 25. helmikuuta 1841, jolloin alus sijoitettiin reserviin Sheernessissä. Aluksen valmistuskustannukset olivat 74 647 puntaa, ja niihin sisältyi varustaminen.Winfield, Rif s. 32 == Palvelus == Krimin sodassa vuonna 1854 alus osallistui Sevastopolissa Fort Constantinen pommitukseen, jolloin alus vaurioitui lievästi. Alukselle asennettiin vuonna 1858 höyrykone, jolloin sen aseistus supistettiin 72 tykkiin. Vuodesta 1873 alkaen alus oli emälaivana Zanzibarinlahdella. Alus palautettiin palveluksesta maaliskuussa 1878 estämään Afrikan itärannikon orjakauppaa, jolloin se oli usean pienemmän aluksen emälaivana. Aluksella oli muun muassa korjauspaja, sairaala ja varastoja. Alus romutettiin vuonna 1884. ==Lähteet== * * === Viitteet === Luokka:Rodney-luokan linjalaivat Luokka:Chathamin telakan valmistamat alukset
HMS Calcutta (1831)

HMS Calcutta oli Britannian kuninkaallisen laivaston 84-tykkinen toisen luokan linjalaiva. Alus oli neljäs Bombayssä valmistettu kuninkaallisen laivaston linjalaiva. Alus valmistettiin tiikistä. == Valmistus == Sir Robert Seppingsin suunnittelema alus tilattiin 5. huhtikuuta 1827 Itä-Intian komppanian Bombayn telakalta. Köli laskettiin maaliskuussa 1828, mutta työt keskeytettiin 3. joulukuuta 1828 ja jatkettiin vasta 17. syyskuuta 1829. Alus laskettiin vesille 14. maaliskuuta 1831 ja lähti 15. toukokuuta Bombaystä päällikkönään Peter Fisher. Alus saapui 11. lokakuuta 1831 Plymouthiin, jossa se sijoitettiin reserviin. Alus varustettiin kesäkuusta lokakuuhun 1838 koealukseksi ja meripalvelukseen elokuusta lokakuuhun 1840. Aluksen valmistuskustannukset olivat 54 665 puntaa Itä-Intian komppanialle ja lisäksi 17 560 puntaa varustamisesta varikoille.Winfield, Rif s. 32 == Palvelus == Alus otettiin palvelukseen 22. elokuuta 1840 Välimeren laivastoon päällikkönään Sir Samuel Roberts. Alus palasi elokuussa 1842 Plymouthiin, jossa se huollettiin. Alus makasi tämän jälkeen ankkurissa vuoteen 1854. Alus palautettiin palvelukseen 28. huhtikuuta 1854 päällikkönään James John Stopford ja varustettiin toukokuusta marraskuuhun Plymouthissa. Toisessa oopiumisodassa alus oli kontra-amiraali Sir Michael Seymourin lippulaivana, jolloin sen päällikkönä oli William King-Hall. Alus vieraili 1858 Nagasakissa, jossa se viipyi viikon. Alus muutettiin 1865 tykistökoululaivaksi ja ankkuroitiin HMS Cambridgen kanssa Devonportiin. Alus myytiin 1908 romutettavaksi. ==Lähteet== * * === Viitteet === Luokka: Kuninkaallisen laivaston toisen luokan linjalaivat
Huckleberry Finn

Huckleberry Finn voi tarkoittaa seuraavia: * Huckleberry Finn, henkilöhahmo Mark Twainin romaaneissa Tom Sawyerin seikkailut ja Huckleberry Finnin seikkailut * M/S Huckleberry Finn, Trelleborgin ja Rostockin välillä liikennöivä TT-Line Nr 1063 Eigentums Gmbh:n autolautta * Huckleberry Finn, suomalainen yhtye
Cartier

Cartier voi tarkoittaa: ==Sukunimenä== *Albert Cartier (s. 1960), ranskalainen jalkapallovalmentaja *Jacques Cartier (1491–1557), ranskalainen tutkimusmatkailija *Henri Cartier-Bresson (1908–2004), ranskalainen valokuvaaja ==Muita merkityksiä== *Cartier, ranskalainen luksustuotevalmistaja *Cartier, taajama Manitobassa *Cartiersaaret, saariryhmä Intian valtameressä *Chemin de fer Cartier, rautatieyhtiö Quebecissä
HMS Indus (1839)

HMS Indus oli Britannian kuninkaallisen laivaston vuonna 1839 vesillelaskettu 80-tykkinen toisen luokan linjalaiva. == Valmistus == Aluksen suunnittelu pohjautui Tanskan kuninkaalliselta laivastolta toisessa Kööpenhaminan taistelussa 1807 vallattuun KDM Christian VII:een. Alus tilattiin 11. marraskuuta 1817 74-tykkisenä kolmannen luokan linjalaivana, mutta tilaus siirrettiin 18. toukokuuta 1820 Portsmouthiin 80-tykkiseksi toisen luokan linjalaivaksi. Köli laskettiin heinäkuussa 1824. Alus laskettiin vesille 16. maaliskuuta 1839 ja valmistui 4. elokuuta 1841, jolloin valmistuskustannukset olivat 21 517 puntaa ja varustaminen 19 965 puntaa.Winfield, Rif s. 31 == Palvelus == Palvelukseen otettaessa alus liitettiin Välimeren laivastoon. Se oli 1856 Devonportissa kontra-amiraali Houston Stewart]in lippulaivana, mistä se siirrettiin Pohjois-Amerikan ja Länsi-Intian laivastoasemalle. Alus muutettiin 1860 vartiolaivaksi ja myytiin 1898 romutettavaksi. ==Lähteet== * * === Viitteet === Luokka:Kuninkaallisen laivaston toisen luokan linjalaivat Luokka:Portsmouthin telakan valmistamat alukset
Duke-luokka (linjalaiva)

Duke-luokka oli Britannian kuninkaallisen laivaston neljän 90-tykkisen toisen luokan linjalaivan muodostama alusluokka. == Suunnittelu == Luokan suunnitteli 1771 Sir John Williams. Se oli viimeinen ennen Yhdysvaltain vapaussodan alkua valmistunut toisen luokan linjalaivaluokka. Se oli 90-tykkinen vastine Williamsin suunnittelemalle 100-tykkiselle ensimmäisen luokan linjalaivalle HMS Royal Sovereignille. Alustyypit olivat samalla ainoat Williamsin suunnittelemat kolmikantiset alukset. HMS Duke, HMS Glory ja HMS Royal Sovereign olivat ensimmäiset Plymouthin telakan valmistamat kolmikantiset.Winfield, Rif s. 23 == Alukset == Duke-luokan linjalaivatWinfield, Rif s. 23-24 Nimi Telakka Kölinlasku Vesille Valmis Kohtalo HMS Duke Plymouthin telakka lokakuu 1772 18. lokakuuta 1777 2. elokuuta 1778 romutettu 1843 HMS Glory Plymouth 7. huhtikuuta 1775 5. heinäkuuta 1788 23. joulukuuta 1793 romutettu 1843 HMS St. George Portsmouthin telakka elokuu 1774 4. lokakuuta 1785 11. syyskuuta 1790 haaksirikkoutunut 1811 HMS Atlas Chathamin telakka 1. lokakuuta 1777 13. helmikuuta 1782 30. maaliskuuta 1782 romutettu 1821 ==Lähteet== * * * === Viitteet === *
German Masters 2015

Kreativ Dental Clinic German Masters 2015 oli snookerin ranking-turnaus, joka järjestettiin 4.–8. helmikuuta 2015 Tempodromissa Berliinissä Saksassa. Turnaus oli kauden kuudes ranking-turnaus. Mark Selby voitti viidennen ranking-turnauksensa, voittamalla finaalissa Shaun Murphyn lukemin 9–7. Judd Trump teki uransa toisen ja kautta aikain 113:nnen virallisen maksimibreikin puolivälieräottelussa Mark Selbyä vastaan. == Kaavio == Turnaukseen pelattiin kaksi karsintakierrosta 17.–19. joulukuuta 2014 Englannissa. Karsintaturnauksen 32 parasta pelaajaa sijoitettiin pääkaavioon, jonka ottelut pelattiin Tempodromilla. {{Turnauspuu16 pronssiotteluton || Ryan Day|5| Alfie Burden|2 || Liang Wenbo|5| Stuart Bingham|4 || Mark Allen|4| Shaun Murphy|5 || Joe Perry|0||5 || Neil Robertson|5| Xiao Guodong|0 || Stephen Maguire|5| Mark King|2 || Judd Trump|5| Martin Gould|1 || Peter Ebdon|1| Mark Selby|5 || Ryan Day|4| Liang Wenbo|5 || Shaun Murphy|5| Ronnie O’Sullivan|4 || Neil Robertson|4||5 || Judd Trump|4| Mark Selby|5 || Liang Wenbo|4| Shaun Murphy|6 || Stephen Maguire|2| Mark Selby|6 || Shaun Murphy|7| Mark Selby|9 }} ==Lähteet== Luokka:Snookerin ranking-turnaukset Luokka:Berliinin urheilu Luokka:Vuoden 2015 urheilu
HMS Queen (1769)

HMS Queen oli Britannian kuninkaallisen laivaston vuonna 1769 vesillelaskettu 90-tykkinen toisen luokan linjalaiva. == Valmistus == William Batelyn suunnittelema alus tilattiin 19. lokakuuta 1761 Woolwichin telakalta, jossa sen vastaavana mestarina oli Joseph Harris heinäkuuhun 1767 ja sen jälkeen William Gray. Amiraliteetti vahvisti aluksen nimen 5. marraskuuta. Köli laskettiin 1. huhtikuuta 1762. Alus laskettiin vesille 18. syyskuuta 1769 ja valmistui 20. heinäkuuta 1770, jolloin sen valmistuskustannukset olivat 45 660 puntaa 15 šillinkiä ja 5 pennyä. Lisäksi varustaminen Plymouthiin siirtoa varten maksoi 963 puntaa.Winfield, Rif s. 17 Aluksen aseistuksena oli alimmalla tykkikannella 28 kappaletta 32 naulan tykkejä. Keskimmäisellä ja ylemmällä tykkikannella oli kummallakin 30 kappaletta tykkejä siten, että keskimmäisellä 18 naulan ja ylemmällä 12 naulan tykkejä. Puolikannelle asennettiin kahdeksan 12 naulan tykkiä vasta vuoden 1790 tienoilla. Etukannella oli kaksi 9 naulan tykkiä, jotka vaihdettiin puolikannen tykkien asentamisen aikana 12 naulan tykeiksi. == Palvelus == Alus otettiin palvelukseen marraskuussa 1776 Kanaalin laivastoon päällikkönään John Robinson. Huhtikuussa 1778 alus oli vara-amiraali Sir Robert Harlandin lippulaivana päällikkönään Isaac Prescott. Alus osallistui 27. heinäkuuta 1778 ensimmäiseen Ushantin taisteluun. Aluksen päällikkyyden vastaanotti 1779 Alexander Innes, jonka alaisuudessa liitettiin läntiseen laivueeseen. Alus oli helmikuussa 1780 kuparoitavana Plymouthissa, mikä maksoi 6 052 puntaa 4 shillinkiä ja 6 pennyä. Vuonna 1781 aluksen päällikkönä oli Frederick Maitland, jonka johdolla alus osallistui Gibraltarin saarron murtamiseen ja 12. joulukuuta toiseen Ushantin taisteluun. Vuonna 1794 alus osallistui vielä kolmanteen Ushantin taisteluun, jossa se oli kontra-amiraali Alan Gardnerin lippulaivana. Taistelussa alus kärsi pahoja vaurioita sekä päällikkönä ollut John Hutt sai surmansa. Trafalgarin taistelun jälkeen alus oli valvomassa Cadizin saartoa. Vuonna 1811 Amiraliteetti päätti aluksen sahaamisesta kaksikantiseksi 74-tykkiseksi kolmannen luokan linjalaivaksi. Alus romutettiin vuonna 1821. ==Lähteet== * * * === Viitteet === Luokka:Kuninkaallisen laivaston toisen luokan linjalaivat Luokka:Woolwichin telakka
Boyne-luokka (linjalaiva, 1783)

Boyne-luokka oli Britannian kuninkaallisen laivaston kahden 98-tykkisen toisen luokan linjalaivan muodostama alusluokka. == Alukset == Boyne-luokan linjalaivatWinfield, Rif s. 26 Nimi Telakka Kölinlasku Vesille Valmis Kohtalo HMS Boyne Woolwichin telakka 4. marraskuuta 1783 27. kesäkuuta 1790 21. marraskuuta 1790 tuhoutunut tulipalossa 1. toukokuuta 1795 HMS Prince of Wales Portsmouthin telakka toukokuu 1784 28. kesäkuuta 1794 27. joulukuuta 1794 romutettu joulukuussa 1822 ==Lähteet== * * === Viitteet === *
EU INTCEN

EU INTCEN (European Union Intelligence and Situation Centre) on Brysselissä sijaitseva Euroopan unionin tiedusteluvirasto, jonka tehtäviin kuuluu analysoida EU:n jäsenmaiden tiedustelupalveluiden tuottamaa vakoiluaineistoa. EU INTCEN toimii Euroopan ulkosuhdehallinnon ja unionin ulkoasioiden ja turvallisuuspolitiikan korkean edustajan alaisuudessa. ==Toiminta== Tiedustelupalvelujen tavoin EU INTCENin tehtäviin kuuluu analysoida ja tuottaa vakoiluaineistoa. Keskuksen tehtäviin kuuluu muun muassa terrorismin, verkkoturvallisuuden ja konfliktialueiden tarkkailu.Jani Parkkari: Tämä mies suojelee koko Eurooppaa, Iltalehti 9.12.2014, Taustat & tekijät -osa, s. 2–4 ==Organisaatio== EU INTCENissä on kaksi osastoa: * Tiedusteluosasto: EU:n jäsenmaiden tiedustelupalveluiden vakoiluaineistojen analysoiminen ja raportoiminen * Tutkimusosasto (Support/Open Sources Research) Keskuksen henkilöstön koko on noin 70. ==Historia== EU INTCEN perustettiin 18. maaliskuuta 2012. Aikaisemmassa muodossaan se tunnettiin nimellä SITCEN (EU Situation Centre). Vuodesta 2011 alkaen keskus on toiminut Euroopan ulkosuhdehallinnon alaisuudessa. Lissabonin sopimuksella vuonna 2009 perustettu Euroopan ulkosuhdehallinto toimii EU:n ulkoministeriönä jolla on oma diplomaattikuntansa. Se toteuttaa EU:n yhteistä ulko- ja turvallisuuspolitiikkaa (YUTP) ja edustaa EU:ta suhteissa muuhun maailmaan. Euroopan ulkosuhdehallintoa johtaa unionin ulkoasioiden ja turvallisuuspolitiikan korkea edustaja eli EU:n ulkoministeri. ==Johtajat== * William Shapcott (2001–2010) * Ilkka Salmi (2011–2015) * Gerhard Conrad (2015–) ==Katso myös== * Suojelupoliisi * Bernin klubi == Lähteet == Luokka:Tiedustelu Luokka:Tiedustelupalvelut Luokka:Euroopan unioni
Poloniumhydridi

Poloniumhydridi (PoH2) on vedyn ja poloniumin muodostama kemiallinen yhdiste. Se on huoneenlämmössä nestemäinen, erittäin helposti höyrystyvä ja erittäin epävakaa yhdiste, joka hajoaa helposti poloniumiksi ja vedyksi. Yhdisteestä voidaan johtaa useita muita poloniumyhdisteitä. Poloniumhydridiä voidaan valmistaa pieniä määriä antamalla poloniumilla päällystetyn magnesiumliuskan ja suolahapon reagoida keskenään. Sillä on samankaltaisia ominaisuuksia seleenivedyn ja telluurivedyn kanssa. Yhdiste on hyvin epävakaa huoneenlämmössä, joten sitä varastoidaan kylmässä. Sen ominaisuuksista ei kuitenkaan tiedetä paljoa, sillä sitä on onnistuttu valmistamaan vain pieniä määriä. Muiden poloniumyhdisteiden tavoin se on erittäin radioaktiivinen ja myrkyllinen yhdiste. Sitä ei myöskään tiedetä, muodostaako poloniumhydridin ja veden seos hapon, kuten muut kevyemmät puolimetallin ja vedyn yhdisteet, vai käyttäytyykö se ennemmin metallihydridien tavoin. Luokka:Poloniumyhdisteet Luokka:Hydridit
Roh Tae-woo

:Korealaisissa nimissä sukunimi tulee ensin, eli sukunimi on Roh ja etunimi Tae-woo. Roh Tae-woo (; 4. joulukuuta 1932 – 26. lokakuuta 2021South Korea's former president Roh Tae-woo dies at 88 - hospital) oli eteläkorealainen poliitikko ja kenraali, joka toimi Korean tasavallan presidenttinä 1988–1993. == Koulutus == Roh kävi koulua Daegussa yhdessä Chun Doo-hwanin kanssa. Hän valmistui 1955 yliopistosta luonnontieteiden alalta ja liittyi armeijaan. == Ura == === Sotilasura === Roh yleni armeijassa vähitellen, ja 1979 hänestä tuli kenraali. Hän kuului salaiseen Hanahoe-ryhmittymään, joka tuki Chunin Etelä-Korean johtajaksi nostanutta vallankaappausta. === Presidenttinä === Chun nimesi kesäkuussa 1987 Roh’n puolueensa presidenttiehdokkaaksi. Käytännössä tämä tarkoitti vallan siirtämistä suoraan Roh’lle, mikä aiheutti suuria demokratiaa vaatineita mielenosoituksia Soulissa ja muissa suurissa kaupungeissa. Roh lupasi mielenosoittajille uudistuksia ja julkaisi kesäkuun 29:nnen päivän julistuksen. Se toi uuden demokraattisemman perustuslain ja presidentin valitsemisen kansanvaaleilla. Vaaleissa Roh’n vastaehdokkaina olivat opposition johtohahmot Kim Joung-sam ja Kim Dae-jung (jotka molemmat pääsivät presidentiksi myöhemmin). Opposition äänet hajautuivat riiteleville Kimeille, mikä riitti Roh’n niukkaan voittoon. Näin Roh’ta tuli maan ensimmäinen vapailla vaaleilla valittu presidentti. Roh'n presidenttikauden merkittäviä tapahtumia olivat Soulin olympialaiset 1988 ja suhteiden rakentaminen Pohjois-Koreaan. Roh jatkoi myös demokraattisten uudistusten tekemistä. Roh’n valtakaudella leimasi myös taloudellinen epätasapaino sekä laajat mielenosoitukset. Hänet äänestettiin jopa hieman ennen kautensa loppumista Etelä-Korean historian huonoimmaksi poliitikoiksi. === Presidenttikauden jälkeen === Presidenttikauden jälkeen Roh ja Chun joutuivat oikeuteen vuoden 1979 vallankaappauksesta ja Gwangjun kansannousun verilöylystä sekä korruptiosta. Molemmat tuomittiin 1996 – Chun kuolemaan ja Roh 22,5 vuodeksi vankeuteen. Presidentti Kim Young-sam armahti heidät vuonna 1997. Roh kuoli lokakuussa 2021. Hänellä oli ollut terveysongelmia 2000-luvun alusta saakka. Häneltä leikattiin vuonna 2002 eturauhasen syöpä ja joutui sen jälkeen olemaan useita kertoja sairaalassa. == Lähteet == Luokka:Etelä-Korean presidentit Luokka:Eteläkorealaiset rikolliset Luokka:Vuonna 1932 syntyneet Luokka:Vuonna 2021 kuolleet
Vetyastatidi

Vetyastatidi (tunnetaan myös nimillä astatiinihydridi, astataani ja astidovety) on vedyn ja astatiinin muodostama kemiallinen yhdiste, jossa astatiiniatomi on kovalenttisesti sidoksissa vetyatomiin.PubChem, "astatane - Compound Summary", viitattu 3.7.2009. Sen kemiallinen kaava on AtH. Yhdiste voi liueta veteen ja muodostaa vetyastatidihappoa, joka on vahva happo. Vetyastatidia on kuitenkin hankala käsitellä, johtuen sen taipumuksesta hajota vedyksi ja astatiiniksiFairbrother, Peter, "Re: Is hydroastatic acid possible?" , viitattu 3.7.2009., kuten myös sen voimakkaan radioaktiivisuuden vuoksi, ja astatiinin kaikkien isotooppien ollessa hyvin lyhytikäisiä. Pitkäikäisimmänkin isotoopin puoliintumisaika on vain 8,1 tuntia.Gagnon, Steve, "It's Elemental", viitattu 3.7.2009. Vetyastatidin kemiallisista ominaisuuksista tiedetään hyvin vähän muun muassa astatiinin vaikean saatavuuden ja sen lyhyen puoliintumisajan vuoksi. == Lähteet == Luokka:Astatiiniyhdisteet Luokka:Vety-yhdisteet Luokka:Myrkylliset kemikaalit
Onni Kaartinen

Onni Kaartinen (7. tammikuuta 1910 Ironwood, Michigan – 5. maaliskuuta 1996 Silver Springs, Florida) oli amerikansuomalainen toimittaja ja kommunistisen liikkeen vaikuttaja. Suomalaiseen siirtolaisperheeseen syntynyt Kaartinen osallistui 1930- ja 1940-luvuilla aktiivisesti amerikansuomalaisen kommunistisen liikkeen toimintaan. Vuosina 1937–1943 hän toimi Yhdysvaltain Suomalaisen Työväenjärjestön ja International Workers’ Orderiin kuuluneen Amerikan Suomalaisen Keskinäisen Avun Järjestön sihteerinä. 1940-luvulla Kaartinen työskenteli Työmies ja Eteenpäin -lehtien toimittajana. Hän osallistui myös New Yorkin Työntemppelin teatteritoimintaan. Myöhemmin Kaartinen asui New Yorkin osavaltion Spencerissä, josta hän 1980-luvulla muutti Silver Springsiin. ==Lähteet== Luokka:Amerikansuomalaiset henkilöt Luokka:Yhdysvaltalaiset toimittajat Luokka:Vuonna 1910 syntyneet Luokka:Vuonna 1996 kuolleet
London-luokka (linjalaiva)

London-luokka oli Britannian kuninkaallisen laivaston neljän 90-tykkisen toisen luokan linjalaivan muodostama alusluokka. == Suunnittelu == Amiraliteetti hyväksyi 6. marraskuuta 1759 Sir Thomas Sladen suunnitelman uudesta alusluokasta. Luokan ensimmäinen alus HMS London oli 90-tykkinen, mutta toisen tilauserän kaikki kolme alusta olivat 98-tykkisiä. Tykkien lisäys ei kuitenkaan aiheuttanut muita merkittäviä muutoksia, koska nyt asennettiin kahdeksan 6 naulan tykkiä aiemmin aseistamattomalle puolikannelle.Winfield, Rif 1714-1792 s. 19 ja 25 == Alukset == London-luokan linjalaivatWinfield, Rif 1714-1792 s. 20 ja 25Winfield, Rif 1793-1817 s. 17 ja 22 Nimi Telakka Kölinlasku Vesille Palvelus Kohtalo HMS London Chathamin telakka 4. marraskuuta 1759 24. toukokuuta 1766 marraskuu 1778 romutettu 1811 HMS Prince Woolwichin telakka 1. tammikuuta 1782 4. heinäkuuta 1788 heinäkuu 1790 romutettu 1837 HMS Impregnable Deptfordin telakka lokakuu 1781 15. huhtikuuta 1786 lokakuu 1787 haaksirikkoutunut 1799 HMS Windsor Castle Deptford 19. elokuuta 1784 3. toukokuuta 1790 heinäkuu 1790 romutettu 1839 ==Lähteet== * * * === Viitteet === *
Lasse Pöysti -show

Lasse Pöysti -show (alkujaan Justus järjestää kaiken) oli Mainos-TV:n vuosina 1959–1961 esittämä suomalainen television viihdesarja, jonka pääosassa oli näyttelijä Lasse Pöysti. Sarjassa Pöysti näytteli Justus-nimistä hyväsydämistä nuorta miestä, joka johti Kaikki Järjestyy Ab -nimistä yritystä ja ratkoi tuntemattomien ihmisten ongelmia. Sarjaa esitettiin suorina lähetyksinä joka toinen viikko. Jaksot muodostuivat välillä useasta erillisestä sketsistä ja välillä vain yhdestä pitkästä tarinasta.Jukka Annala: Toopelivisio, s. 16–17. Teos, Helsinki 2006. Käsikirjoittajina toimivat Pöystin ohella Benedict Zilliacus (nimimerkki Bez) ja Henrik Tikkanen (nimimerkki Henrik). Sarjan ohjasi Karl Ehder. Justuksen on sanottu olleen yksi Suomen television alkuaikojen pidetyimpiä hahmoja. Viitattu 25.11.2015. Syyskuussa 1959 käynnistyneen sarjan nimi oli alkuun Justus järjestää kaiken, mutta syyskaudella 1960 se muutettiin muotoon Lasse Pöysti -show. Pöysti ohjasi sarjan pohjalta samana vuonna elokuvan Justus järjestää kaiken, jota kuitenkin arvosteltiin juonen hajanaisuudesta ja päähahmon muuttamisesta kyynisemmäksi. ==Lähteet== Luokka:Lasse Pöysti Luokka:1950-luvun televisiosarjat Luokka:1960-luvun televisiosarjat Luokka:Suomalaiset komediasarjat
Roturisteytyskoira

Roturisteytyskoira on kahden tai useamman koirarodun harkitusta yhdistämisestä syntynyt jälkeläinen. Roturisteytyskoira on siis kirjaimellisesti sekarotuinen koira. Yleensä sekarotuisuudella kuitenkin viitataan koiraan, jonka taustaa ei tunneta tai siinä on sattumanvaraisesti monia rotuja, kun taas roturisteytyskoira on aina harkitun koiranjalostuksen tulos. == Terveys == Hyvin suunniteltu roturisteytys tuottaa jälkeläisille monimuotoisen geeniperimän. Geneettinen monimuotoisuus puolestaan on yhteydessä yksilön terveyteen ja elinvoimaan. Ilmiötä kutsutaan heteroosiksi. Parhaimmillaan roturisteytyskoira on siis terveempi kuin puhdasrotuinen koira, jonka geeniperimä on usein suppea. Jos roturisteytyskoira kuitenkin syntyy yhdistelmästä, jonka molemmat rodut kärsivät samoista sairauksista, ne ilmenevät suurella todennäköisyydellä myös roturisteytyskoirassa. Huonosti valittu roturisteytysyhdistelmä ei siis lisää terveyttä. == Rekisteröinti == Suomessa roturisteytyskoirat rekisteröidään Suomen Kennelliiton ER- rekisteriin. Koirien roduksi merkitään aina se, johon roturisteytyksen kautta haetaan parannusta. Myös roturisteytyskoirien jälkeläiset, mikäli toinen niiden vanhemmista on puhdasrotuinen, merkitään vielä kahden sukupolven ajan ER-rekisteriin. Roturisteytykseen tarvitaan aina Suomen Kennelliiton lupa. == Katso myös == *Risteyttäminen ==Lähteet== == Aiheesta muualla == *Artikkeli kromfohrländereiden roturisteytysprojektista Luokka:Jalostaminen
David Canary

David Canary (25. elokuuta 1938 Elwood, Indiana, Yhdysvallat – 16. marraskuuta 2015 Wilton, Connecticut, YhdysvallatWilton Bulletin ) oli yhdysvaltalainen näyttelijä. Hän esiintyi muun muassa televisiosarjassa Bonanza, jossa hän esitti tilanhoitaja Candy Canadayta vuosina 1967–1970 ja 1972–1973. Muita sarjoja olivat All My Children ja One Life to Live. Hän oli naimisissa näyttelijä Maureen Maloneyn kanssa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1938 syntyneet Luokka:Vuonna 2015 kuolleet
Kalevi Pyörälä

Pertti Kalevi Pyörälä (24. huhtikuuta 1930 Saarijärvi – 13. helmikuuta 2023 Kuopio) oli suomalainen lääkäri ja professori. Pyörälä on kansainvälisesti arvostettu sydäntautitutkija ja sydänsairauksien ehkäisytyön pioneeri Suomessa ja koko maailmassa. Hän toimi lähes 20 vuotta Kuopion yliopiston sisätautiopin professorina ja Kuopion yliopistollisen sairaalan sisätautien klinikan ylilääkärinä. Pyörälän vanhemmat olivat maanviljelijä Otto Pyörälä ja Aino Maria Ståhlberg. Hän avioitui vuonna 1958 Ritva Marjatta Lehtosen kanssa. Pyörälä valmistui ylioppilaaksi Jyväskylän yhteislyseosta 1948 ja lääketieteen lisensiaatiksi Helsingin yliopistosta 1954. Sisätauteihin hän erikoistui 1961. Uransa alkuvaiheessa Pyörälä työskenteli apulaislääkärinä, vuodesta 1960 vuoteen 1962 hän toimi kardiologina HYKSin palveluksessa. Pyörälä oli Kuopion korkeakoulun sisätautiopin professori vuodesta 1975 ja Suomen Akatemian tutkijaprofessori 1973–1976. Hänen tutkimusalaansa olivat sydän- ja verisuonitaudit sekä niiden epidemiologia.Facta 2001, WSOY 1985, 13. osa, palsta 366. Sydänliitto myönsi Pyörälälle sydänterveyden edistäjän valtakunnallisen tunnustuspalkinnon vuonna 2007. Pyörälä on haudattu Kuopion Isolle hautausmaalle. == Lähteet == ==Aiheesta muualla== * Kalevi Pyörälä University of Minnesota * Kalevi Pyörälän muistokirjoitus Helsingin Sanomissa Luokka:Suomalaiset lääkärit Luokka:Suomalaiset professorit Luokka:Kuopion yliopiston professorit Luokka:Vuonna 1930 syntyneet Luokka:Vuonna 2023 kuolleet
Pyörälä

Pyörälä on muun muassa seuraavien suomalaisten henkilöiden sukunimi: * Juho Pyörälä (1883–1959), kansanedustaja (Maalaisliitto) ja maanviljelijä * Kalevi Pyörälä (1930–2023), lääkäri ja professori * Mika Pyörälä (s. 1981), jääkiekkoilija ja maailmanmestari
Wilhelm Roscher

Wilhelm Georg Friedrich Roscher (1817–1894) oli saksalainen taloustieteilijä, joka perusti historiallisen koulukunnan Saksan taloustieteessä. Vuodesta 1848 hän oli Leipzigin yliopiston professori.Factum, osa 6 vuodelta 2005, s. 245 Roscher oli kansantaloustieteen historiallisen koulukunnan perustajia.Otavan iso tietosanakirja, osa 7 vuodelta 1964, palsta 638 == Teoksia == *Grundriss zu Vorlesungen über die Staatswirtschaft nach Geschichtlicher Methode (1843) *Kolonien, Kolonialpolitik und Auswanderungen (1856) *Geschichte der Nationalökonomik in Deutschland (1874) *Politik (1892) *Geistliche Gedanken eines Nationalökonomen. == Lähteet == Luokka:Saksalaiset taloustieteilijät Luokka:Saksalaiset professorit Luokka:Vuonna 1817 syntyneet Luokka:Vuonna 1894 kuolleet
Pätiälä

Pätiälä on tai on ollut muun muassa seuraavien suomalaisten henkilöiden sukunimi: * Fredrik Joel Pätiälä (1863–1898), lääkäri ja kirjallisuuden suomentaja * Heino Pätiälä (1880–1950), pappi ja uskonnollinen kirjailija, Kalle Kustaa Pätiälän poika * Jorma Pätiälä (1912–1983), lääkäri, professori * Kalle Kustaa Pätiälä (1839–1919), maanviljelijä ja kartanoiden omistaja, taloustirehtöörin arvonimi * Risto Pätiälä (1911–1984), lääkäri, dosentti, professorin arvonimi, Väinö Pätiälän poika * Väinö Pätiälä (1884–1957), kartanonomistaja, maanviljelysneuvoksen arvonimi, Kalle Kustaa Pätiälän poika * Hanna Rauta (o.s. Pätiälä, vuoteen 1935 Regnell, 1877–1956), kirjailija, Kalle Kustaa Pätiälän tytär
Jorma Pöyhönen

Jorma Uolevi Pöyhönen (29. maaliskuuta 1927 Suojärvi – 26. joulukuuta 2010)Sulkavan seurakunta, Lohikosken hautausmaa, Jorma Uolevi Pöyhönen, hautatunniste 3.23.188, viitattu 2021-06-30 oli suomalainen fyysikko ja Turun yliopiston fysiikan professori 1969–1980. Hän oli Ammattikasvatushallituksen pääjohtaja 1980–1991.Facta 2001, WSOY 1985, 13. osa, palsta 396 Pöyhönen julkaisi lukuisia tieteellisiä artikkeleita, jotka enimmäkseen käsittelevät kiinteän olomuodon fysiikkaa. Ekonometri professori Pentti Pöyhönen oli hänen veljensä. == Lähteet == Luokka:Suomalaiset fyysikot Luokka:Valtionlaitosten johtajat‎ Luokka:Suomalaiset professorit Luokka:Turun yliopiston professorit Luokka:Vuonna 1927 syntyneet Luokka:Vuonna 2010 kuolleet
Pienirex

Pienirex on rex-turkkinen kesykanirotu. Sen ihannepaino 1,71–2,10 kg. Rotu on hyväksytty monissa väreissä ja kuviossa. Tyypillinen turkki rodulle on ulospäin kasvava, sen sijaan, että ne turkki roikkuisi tasaisesti, ja suojakarva on lyhennetty aluskarvan pituudelle. Pienirex-rotu sai alkunsa vuonna 1984 Yhdysvalloissa, Floridassa. Rodun mutaatio on peräisin Ranskasta 1900-luvulta. Rodun standardi tuli voimaan 1. lokakuuta 2010. == Lähteet == Luokka:Kanirodut
Kalevi Pöykkö

Kalevi Seppo Juhani Pöykkö (9. lokakuuta 1933 Rovaniemen maalaiskunta – 30. marraskuuta 2016 Espoo)Kuolinilmoitus, Helsingin Sanomat 24.12.2016, s. C16 oli suomalainen taidehistorioitsija ja professori. Hän oli Jyväskylän yliopiston taiteentutkimuksen professori 1976–1996 ja tutki erityisesti uusklassismia ja Carl Ludvig Engeliä.Facta 2001, WSOY 1985, 13. osa, palsta 397 Väitöskirjassaan Das Hauptgebäude der Kaiserlichen Alexander-Universität von Finnland (1972) hän käsitteli Helsingin yliopiston päärakennusta. ==Julkaisut== * Kalevi Pöykkö ym.: Helsingin tuomiokirkko, Kristillis- yhteiskunnallinen työkeskusliitto, 1971 * Kalevi Pöykkö: Das Hauptgebäude der Kaiserlichen Alexander-Universität von Finnland : eine Untersuchung der Entwurfsstadien und Baugeschichte des Gebäudes von Carl Ludwig Engel mit Klärung des stil- und ideengeschichtlichen Hintergrunds und Erläuterung der Kompositionsmittel, käännös: Justa H. Mänttäri. Suomen muinaismuistoyhdistys, 1972 - (Suomen muinaismuistoyhdistyksen aikakauskirja, ISSN 0355-1822; 74). ISBN 951-9056-04-1. Väitöskirja * Leena Arkio & Kalevi Pöykkö (toim.) Taidehistoria ja ympäristöntutkimus. Gaudeamus, 1975 ISBN 951-662-149-X. * Kalevi Pöykkö: Valtioneuvoston juhlahuoneisto; julk. Valtioneuvoston kanslia, 1980 ISBN 951-46-4987-7. * Kalevi Pöykkö: Reino Viirilä, Tampereen taideyhdistys, 1981 (Tampereen taidetta ja taiteilijoita, ISSN 0358-7649; n:o 1). - (Tampereen taideyhdistys ry:n julkaisuja). ISBN 951-95718-0-9. * Kalevi Pöykkö: Lennu Juvela, Tampereen taideyhdistys, 1984 (Tampereen taidetta ja taiteilijoita, ISSN 0358-7649; 2). Tampereen taideyhdistys ry:n julkaisuja. ISBN 951-95718-3-3. * Kalevi Pöykkö: Carl Ludvig Engel 1778-1840 : pääkaupungin arkkitehti, Helsingin kaupunginmuseo, 1990 Memoria, ISSN 0786-3454; 6. ISBN 951-772-031-9. * Kaarina Pöykkö ja Kalevi Pöykkö: Neitsyt Maria ja Jeesus-lapsi : Jeesuksen syntymä ja lapsuus taiteessa, Atena, 1998 ISBN 951-796-120-0. * Kalevi Pöykkö: Pyhän Henrikin katedraali, Pyhän Henrikin katedraaliseurakunta, 2000 ISBN 952-91-2482-1. == Lähteet == Luokka:Suomalaiset taidehistorioitsijat Luokka:Suomalaiset professorit Luokka:Jyväskylän yliopiston professorit Luokka:Vuonna 1933 syntyneet Luokka:Vuonna 2016 kuolleet
Hiihtosuunnistuksen Euroopan-mestaruuskilpailut 2014

Hiihtosuunnistuksen Euroopan-mestaruuskilpailut 2014 järjestettiin Tjumenissa, Venäjällä 5.–14. maaliskuuta. ==Pitkä matka== ===Miehet=== Sija Maa Kilpailija Aika 1 Stanimir Belomazhev 1.33.50 2 Andrei Lamov 1.34.15 3 Lars Moholdt 1.34.40 ===Naiset=== Sija Maa Kilpailija Aika 1 Mervi Pesu 1.15.00 2 Tatiana Rvacheva 1.15.01 3 Anastasia Kravchenko 1.16.12 ==Keskimatka== ===Miehet=== Sija Maa Kilpailija Aika 1 Vladimir Barchukov 33.29 2 Andrei Lamov 33.33 3 Hans Jorgen Kvale 34.05 ===Naiset=== Sija Maa Kilpailija Aika 1 Tove Alexandersson 36.56 2 Mira Kaskinen 37.10 3 Sonja Mörsky 37.35 ==Sprintti== ===Miehet=== Sija Maa Kilpailija Aika 1 Andrei Lamov 11.54 2 Ville-Petteri Saarela 11.59 3 Ulrik Nordberg 12.08 ===Naiset=== Sija Maa Kilpailija Aika 1 Hana Hancíková 12.09 2 Tove Alexandersson 12.14 3 Audhild Bakken Rognstad 12.26 ==Viesti== ===Miehet=== Sija Maa Kilpailija Aika 1 Øyvind Watterdal, Hans Jørgen Kvåle, Lars Hol Moholdt 1.23.35 2 Vladimir Barchukov, Eduard Khrennikov, Andrei Lamov 1.23.48 3 Janne Häkkinen, Staffan Tunis, Ville- Petteri Saarela 1.24.21 ===Naiset=== Sija Maa Kilpailija Aika 1 Mira Kaskinen, Sonja Mörsky, Mervi Pesu 1.14.03 2 Anastasia Kravchenko, Yuliya Tarasenko, Tatiana Rvacheva 1.15.01 3 Christina Løvald Hellberg, Anna Ulvensøen, Audhild Bakken Rognstad 1.15.24 ==Sekaviesti== Sija Maa Kilpailija Aika 1 Vladimir Barchukov, Yuliya Tarasenko 59.17 2 Stanimir Belomazhev, Antoniya Grigorova 59.23 3 Erik Rost, Tove Alexandersson 59.28 ==Lähteet== * 2014 Luokka:Vuoden 2014 urheilu Luokka:Venäjän urheilu
Frithiof Raa

Georg Frithiof Andreas Oskar Raa (11. tammikuuta 1840 Tukholma, Ruotsi – 20. toukokuuta 1872 Helsinki) oli ruotsalaissyntyinen näyttelijä, joka työskenteli vuodesta 1867 Helsingissä Nya teaternissa. Hän oli tunnepohjainen, eloisa näyttelijä. Tunnettuja rooleja oli J. J. Wecksellin näytelmän Daniel Hjort nimiosaFacta 2001, WSOY 1985, 13. osa, palsta 413 ja Kustaa II Adolfin rooli Topeliuksen näytelmässä Regina von Emmeritz. Raan puoliso oli näyttelijä Hedvig Charlotte Raa-Winterhjelm. Heidän kaudellaan teatteri eli loistonaikaa. == Lähteet == Luokka:Ruotsalaiset näyttelijät Luokka:Suomalaiset näyttelijät Luokka:Vuonna 1840 syntyneet Luokka:Vuonna 1872 kuolleet
Ateenalaisten aarrekammio

Ateenalaisten aarrekammio () on antiikin aikainen aarrekammio Delfoissa Apollonin pyhäkköalueella. Se sijaitsee Apollonin temppelin eteläpuolella Pyhän tien varrella. Aarrekammion rakennuttivat ateenalaiset noin vuonna 510–480 eaa. Toisen tulkinnan mukaan se olisi rakennettu 500-luvun lopulla eaa. demokratian voitettua tyrannian Ateenassa; toisen tulkinnan mukaan puolestaan Marathonin taistelun jälkeen noin vuonna 490–480 eaa. kiitollisuudenosoituksena voitosta. Paikalla oli kuitenkin myös tätä ennen varhaisempi ateenalaisten aarrekammio. Aarrekammio oli yksi merkittävimmistä Delfoin Pyhän tien varrella sijainneista lukuisista aarrekammioista. Rakennuksessa säilytettiin merkittävien sotavoittojen sotasaaliita sekä muita ateenalaisten Delfoin pyhäkölle antamia votiivilahjoja. Myöhäisantiikin aikana tai keskiajalla tuhoutunut rakennus koottiin uudelleen alueen arkeologisten kaivausten yhteydessä vuosina 1904–1906, koska siitä oli säilynyt tarpeeksi osia. Noin 80 prosenttia nykyisestä rakennuksesta on alkuperäistä. Aarrekammio edustaa doorilaista tyyliä ja muistuttaa arkkitehtuuriltaan pientä kreikkalaista temppeliä. Se on rakennettu paroslaisesta marmorista. Sen cella avautuu itään ja sen etupuolella on kaksi pylvästä. Rakennukseen ei johda portaita, eikä sinne ollut yleensä tarkoitus astua sisään. Rakennuksen pituus on 9,75 metriä ja leveys 6,68 metriä. Rakennuksen friisi kuvaa Herakleen ja Theseuksen urotöitä. Seinät on peitetty piirtokirjoituksin. Niihin lukeutuvat tunnetuimpina niin kutsutut Delfoilaiset hymnit Apollonille sisältävät kirjoitukset, joissa on myös varhaista nuottikirjoitusta. Kirjoitukset antavat myös tietoja muun muassa delfoilaisista juhlista ja juhlakulkueista. Rakennuksen edustalla on kolmionmuotoinen tasanne, johon votiivilahjoja asetettiin nähtäville juhlien aikana. Rakennuksen alkuperäiset metoopit ja Delfoilaiset hymnit sisältävät piirtokirjoitukset ovat nykyisin Delfoin arkeologisessa museossa. == Lähteet == == Aiheesta muualla == Luokka:Aarrekammiot Luokka:Delfoin rakennukset ja rakennelmat Luokka:Uudelleenrakennetut rakennukset ja rakennelmat